Ontvang 'n gratis huurmotor vir wildkyk ritte vir 2 dae (minimum twee nagte se verblyf). Geldig vanaf 1 Jun 2019 tot 1 Aug 2019.
Tholo Lodge is die perfekte wegbreekplek vir diegene op soek na gerief in die hartjie van die natuur. Ons maak vir alle behoeftes voorsiening, ongeag 'n romantiese wegbreek of 'n vakansie saam met 'n groep of gesin.
Tholo Lodge is in die malariavrye Mabalingwe Wildreservaat, net 2 ure se ry van Johannesburg af. Die sonnige Afrika-klimaat, oorvloed wild en die kans om die Groot 5 te gewaar, maak dié bestemming ideaal vir plaaslike én oorsese besoekers.
Tholo Lodge is ten volle vir selfsorg toegerus en smaakvol ingerig. Die unieke, luukse afwerkings skep 'n ware Afrika-gevoel. Die lodge het slaapplek vir tot 9 gaste.
Die oopplan-kombuis het alle moderne geriewe wat jy sou nodig kry, selfs 'n ysmasjien. Daar is lekker baie yskas- en vriesruimte, sowel as eetgerei en breekware vir enige geleentheid. Oorgenoeg kookgeriewe is binne én buite beskikbaar. Al wat jy hoef te bring, is kos en iets om te drink.
'n Skoonmaakdiens is op versoek beskikbaar. 'n Privaat wildvoertuig kan teen 'n daaglikse tarief gehuur word. Spyseniering kan gereël word. 'n Sjef sal na die lodge toe kom en maaltye teen ekstra koste voorberei. Doen asb. navraag.